Odense Adresse-Contoirs Efterretninger, 1837-11-20
Politisk Oversigt. Frankerig. Valgene ere, med Undtagelse af Aaccio, Bastia og Plormel, nu sluttede, og Resultatet er i det Mindste forsaavidt glædeligt, som Doctrinairerne have lidt et totalt Nederlag: af de 456 valgte Deputerede ere 309 fremgaaede af det forrige Kammers Skjød, medens den friske Tilvært bestaaer i 137 Deputerede, af hvilke dog 10 have tidligere siddet i Kammeret; 8 ere blevne valgte paa to Steder, ja, Lamartine, der dog ustridigen, ligesom i sin Tid Walter Scott, er en langt bedre Digter, end Parlamentstaler, er endog valgt paa tre Steder! Det nye Kammer bliver ikke aldeles som det gamle, herfor en den stedfundne Valgbevægelse en sikker Borgen. Synet, af det Liv og den Fyrighed, hvormed Valgene ere blevne drevne, giver Erstatning for de hist og her mangelfulde endelige Resultater, og Man seer med Glæde, at Kammeret, i sig gjemmer et Element for Fremtiden. Hvad Mangler end den franske Nationalrepræsentation kan have, saa er Jdeen om en Repræsentation dog aldeles svarende til Tidens Fordringer og en af de moderne Statssamfunds cosmopolitiske Fornødenheder. Jdeens fuldendte Realisation maa hverken søges i Amerika eller i Engelland, denne vil nok med Tiden fremstaae, men i forskjellige Skikkelser i de forskjellige Lande; Manglerne kunne fordømmes, men aldrig Principet. Den Omstændighed, der meest nedslaaende har virket paa Oppositionen, er at Lafitte ikke er bleven valgt. J en Privatforsamling af Deputerede er et af Arago foreslaaet Andragende eenstemmigen af alle Tilstedeværende bleven antaget: at den Plads til venstre i Kammeret, som Lafitte nu i 21 Aars stormende eller rolige Dage har besat, skal, indtil han atter træder ind i Kammeret, forblive ubesat: denne tomme Plads vil da, som en stum Bebreidelse for Frankerig, henlede Alles Blik til sig og bevirke, at den gamle Patriot, om end legemlig fraværende, dog vil være aandelig nærværende blandt Landets Repræsentanter. Medens saaledes den stormodige Lafitte nu er falden igjennem, er det derimod lykkedes Armand Carrels Drabsmand, den for sine Presseskandaler berygtede Emile Gerardin, at blive valgt i et fjerne Distrikt, hvor Jngen kjendte ham rigtigt, og dog vare to af Carrels Venner reiste derhen, for ved deres Vidnesbyrd, at forhindre dette Valg; efter sin Hjemkomst til Paris er han bleven udfordret af Hr. Thomas, Nationals Redakteur, men har paa en plump Maade afslaaet Duellen. Jntet Nyt fra Constantineh! Det frygtelige Alternativ, hvori Hæren befandt sig - enten at tage Staden med Storm eller inden 24 Timer med syge, udmattede og hungrige Soldater at begynde et Tilbagetog gjennem øde Bjergegne og i en ulige Kamp med seiersdrukne fiendtlige Rytterskarer - kaster kun en dunkel Glands paa Ministeriet. Hertil kommer, at Privatefterretningerne ere af en sørgelig Natur, de udtale Mangel paa Levnetsmidler; de sidste officielle Beretninger angaaende Constantineh meddele kun Avancementslisten, ifølge hvilken General Val lee er bleven Marskal af Frankerig, Hertugen af Remours Generallieutenant, de tvende Generalmajorer, Rulhieres og Trezel, ligeledes, Oberstlieutenant, Lamoriciere Oberst o. s. v. Den 18 Octbr. var der stort Bal i Beyens Harem, foranstaltet af de derværende Damer til Taksigelse for Hertugen af Remours's Artighed, Eunucher opvartede og hvide og sorte, overdrevent pyntede Damer opførte, under Tambourinens Klang, parviis alle hine hedenske Folkefærds religiøse Dandse; utrolige Stillinger, Forvridninger og Beensvingninger interesserede ved deres Nyhed: Lidenskabelighed var Hovedudtrykket i Bevægelserne. - Achmeds Tropper staae langt nede imod Syden, blandt hans Fodfolk ere over 20 Tydskere, Alle Flygtninger fra Fremmedlegionen. De Franske have taget over 30 Europæere tilfange, blandt Andre AchmedsBøssemager, en vis Send fra Dresden, der havde Kone og Barn, talte Arabisk og var bleven en komplet Maurer.